
KĖDAINIŲ RAJONO SAVIVALDYBĖS TARYBA

SPRENDIMAS
DĖL NEKILNOJAMOJO DAIKTO PIRKIMO IR JO PERDAVIMO
UAB „KĖDAINIŲ BUTAI“

Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 ir 15 punktais, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 8 straipsnio 1 dalies 1 punktu, 12 straipsnio 3 dalimi, Žemės, esamų pastatų ar kitų nekilnojamųjų daiktų įsigijimo arba nuomos teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67 punktu ir atsižvelgdama į 2024 m. liepos 25 d. projekto „Socialinio būsto fondo neįgaliesiems ir gausioms šeimoms plėtra Kėdainių rajono savivaldybėje“ Nr. 22-401-P-0001 sutartį Nr. NVP-579, Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Kėdainių rajono savivaldybės tarybos 2019 m. spalio 25 d. sprendimu Nr. TS-237 „Dėl Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“, 6 punktą bei Kėdainių rajono savivaldybės administracijos Socialinio būsto neįgaliesiems ir gausioms šeimoms pirkimo komisijos 2026 m. vasario 23 d. sprendimą dėl derybas laimėjusio kandidato, Kėdainių rajono savivaldybės taryba nusprendžia:
1. Pirkti Kėdainių rajono savivaldybės nuosavybėn 68,14 kv. m bendro ploto butą (unikalus Nr. 5397-8000-4010:0052) už 80 400 Eur. 
2. Nupirkus sprendimo 1 punkte nurodytą turtą, perduoti jį UAB „Kėdainių butai“ valdyti, naudoti ir disponuoti juo patikėjimo teise pagal patikėjimo sutartį. 
3. Įgalioti Kėdainių rajono savivaldybės merą pasirašyti 1 punkte nurodyto turto pirkimo–pardavimo sutartį ir perdavimo–priėmimo aktą.
4. Šis sprendimas per vieną mėnesį nuo jo įteikimo arba paskelbimo dienos gali būti skundžiamas Lietuvos administracinių ginčų komisijos Kauno apygardos skyriui (Kaunas, Laisvės al. 36, LT‑44240) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Vilnius, Žygimantų g. 2, LT‑01102, arba Kaunas, A. Mickevičiaus g. 8A, LT‑44312, arba Klaipėda, Galinio Pylimo g. 9, LT‑91230, arba Šiauliai, Dvaro g. 80, LT‑76298, arba Panevėžys, Respublikos g. 62, LT‑35158) Lietuvos Respublikos administracinių bylų teisenos įstatymo nustatyta tvarka.

Kėdainių rajono savivaldybės tarybai

AIŠKINAMASIS RAŠTAS
DĖL NEKILNOJAMOJO DAIKTO PIRKIMO IR JO PERDAVIMO 
UAB „KĖDAINIŲ BUTAI“

2026 m. kovo 6 d.
Kėdainiai

Parengto sprendimo projekto tikslai:
            Nupirkti Kėdainių rajono savivaldybės nuosavybėn butą socialinio būsto fondo plėtrai, siekiant aprūpinti asmenis (šeimas) socialiniu būstu. Nupirktas butas  perduodamas UAB „Kėdainių butai“ valdyti, naudoti ir disponuoti juo patikėjimo teise pagal patikėjimo sutartį.
Sprendimo projekto esmė, rengimo priežastys ir motyvai:
Administracija, įgyvendindama 2024 m. liepos 25 d. projekto „Socialinio būsto fondo neįgaliesiems ir gausioms šeimoms plėtra Kėdainių rajono savivaldybėje“ Nr. 22-401-P-0001 sutartį Nr. NVP-579, Kėdainių rajono savivaldybės 2026–2028 metų strateginį veiklos planą, patvirtintą Kėdainių rajono savivaldybės tarybos 2026 m. vasario 20 d. sprendimu Nr. TS-33 „Dėl Kėdainių rajono savivaldybės 2026–2028 metų strateginio veiklos plano tvirtinimo“, ir siekdama pagerinti socialinio būsto prieinamumą, vykdo socialinio būsto pirkimo procedūras. 
Šiuo sprendimu patvirtinamas Socialinio būsto neįgaliesiems ir gausioms šeimoms pirkimo komisijos sprendimas skelbiamų derybų būdu pirkti 3 kambarių butą (68,14 kv. m) J. Basanavičiaus g., 6 aukšte, renovuotame blokiniame 1978 m. statybos name už 80 400 Eur.
Prieš tai atliktos visos turto vertinimo ir derybų procedūros, nurodytos Žemės, esamų pastatų ar kitų nekilnojamųjų daiktų įsigijimo arba nuomos teisių į šiuos daiktus įsigijimo tvarkos apraše.
Pasirašius notarinę pirkimo–pardavimo sutartį ir įregistravus nuosavybės teises VĮ Registrų centre, nupirktas butas bus perduotas UAB „Kėdainių butai“ valdyti, naudoti ir disponuoti juo patikėjimo teise pagal patikėjimo sutartį.
Lėšų poreikis (jeigu sprendimui įgyvendinti reikalingos lėšos):
Lėšos numatytos savivaldybės biudžete.
Laukiami rezultatai:
Padidės savivaldybės socialinio būsto fondas, daugiau asmenų ir / ar šeimų bus aprūpinti socialiniu būstu.
Numatomo teisinio reguliavimo poveikio vertinimas*
	Sritys
	Numatomo teisinio reguliavimo poveikio vertinimo rezultatai

	
	Teigiamas poveikis
	Neigiamas poveikis


	Ekonomikai
	
	

	Finansams
	
	

	Socialinei aplinkai
	
	

	Viešajam administravimui
	
	

	Teisinei sistemai
	
	

	Kriminogeninei situacijai
	
	

	Aplinkai
	
	

	Administracinei naštai
	
	

	Regiono plėtrai
	
	

	Kitoms sritims, asmenims ar jų grupėms
	
	


* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

